నవరసన్

నవరసన్ (జననం 1985 జనవరి 3) ఒక భారతీయ కన్నడ చిత్ర దర్శకుడు, నటుడు, నిర్మాత, స్క్రీన్ రైటర్. 2019లో వచ్చిన దమయంతి చిత్రంతో ఆయన బాగా ప్రసిద్ధి చెందాడు.

 కెరీర్ 
నవరసన్ ప్రధానంగా భయానక, థ్రిల్లర్ చిత్రాలలో తన నటనకు ప్రసిద్ధి చెందాడు. చెన్నైలోని కూత్తుపట్టారై ఇన్స్టిట్యూట్లో యాక్షన్, దర్శకత్వం కోసం శిక్షణ పొందాడు.

2014 సంవత్సరంలో, వికాస్ లతిరాజ్ దర్శకత్వం వహించిన నీ ఎన్ ఉయిరే అనే తమిళ చిత్రంలో నటించాడు.

కన్నడ చిత్ర పరిశ్రమలో ఆయన 2015లో విడుదలైన భయానక చిత్రం రాక్షసి (పిసాసు రీమేక్)లో నిర్మాత, నటుడిగా కెరీర్ కొనసాగించాడు. ఈ చిత్రంలో సింధు లోకనాథ్ తో పాటు నవరసన్ ప్రధాన పాత్ర పోషించాడు.

చిత్ర పరిశ్రమలోని వివిధ విభాగాలలో అనుభవం పొందిన ఆయన వైరా చిత్రంతో తన దర్శకత్వ నైపుణ్యాలను పరీక్షించాలని నిర్ణయించుకున్నాడు. వైరా కోసం అతను అందుకున్న మంచి స్పందన అతనికి పెద్ద బడ్జెట్ చిత్రం దమయంతితో ముందుకు రావడానికి విశ్వాసాన్ని ఇచ్చింది. ఈ చిత్రం కన్నడ, మలయాళం, తమిళం, హిందీలో దమయంతి, తెలుగులో సంహారిణి (2020).. ఇలా అనేక భాషలలో విడుదలైంది. కన్నడ నటి రాధికా కుమారస్వామి ఈ చిత్రంలో ప్రధాన పాత్ర పోషించింది. దమయంతి భారతీయ చిత్ర పరిశ్రమలో దర్శకుడిగా ఆయనకు మంచి గేర్తింపు తెచ్చిపెట్టింది.

 మూలాలు 

వర్గం:జీవిస్తున్న ప్రజలు
వర్గం:1985 జననాలు